Italia (Campania) — Neapolis (Napoli) — 194 AD — cf. I.Napoli II, p. 141
Region: Sicily, Italy, and the West (IG XIV) — Italy, incl. Magna Graecia

επι [υ]πατων αυτοκρατορος καιςαρος λουκιου σεπτιμιου σεουηρου 0[ερ]τενακος σεβαστου το β [[και δεκιμου κλωδιου σεπτιμιου]] [[αλβινου καιςαρος]] δημαρχουντος μαρκου αυρηλιου απολαυστου νεωτερου προ καλανδων ιανου[α]ριων γραφομενων παρησαν καιλιος ασιατικος ιουλιος αυρηλιανος ιουλιος καιλιανος εισηγουμενων την γνωμην απαντων φρητορων περι τουτου του πραγματος ουτως εδοξεν επειδη μουνατι[ο]ς ιλαριανος πολειτου δικαιου και φιλοπατριδος γνωμηι και διαθεσει χρωμενος την φρατριαν ορων την ημετεραν ακοσμητον ουσαν και παλαιαν φρονηματι λαμπρωι και μεγαλοψυχωι χρησαμενος λιθοις ποικιλοις τοις αριστοις και σπανιωτατοις πολυτελεια κατασκευης εκοσμησεν τον οικον και την οροφην εποιησε χρυσου μηδεν τι δαπανης χρηματων φεισαμενος μηδε των εις τουτο αναλωματων και τοις μεν αρτεμεισιων φρατορσιν εστιατηριον εποιησε των αλλων σεμνοτερον τη δε αρτεμιδι ης εστιν επωνυμος η φρατρια νεων κατεσκευασεν αξιον και της θεου και της κοινης ευσεβειας δεδοχθαι τοις αρτεμεισιων φρατορσιν αμειβεσθαι την ευνοιαν αυτου την τοσαυτην και την φιλοτειμιαν πρωτον μεν τη της διαθεσεως και προαιρεσεως τειμηι παντων οικειοτατον και προστατην και πατερα νομιζοντας και βιον ευχομενους αυτω μακρον εν ευδαιμονια επειτα δε και τειμας αυτωι νεμειν κατα δυναμιν την ημετεραν τας προσηκουσας ανδριαντων αναστασεις τεσσαρων εν τηι φρατρια δυο μεν αυτου μουνατιου ιλαριανου του φιλοπατριδος δυο δε του υου αυτου μαριου ουηρου του ηρωος αναθειναι δε και εικονας εν τηι φρατρια μετα ασπιδειων χρυσων ανφοτερων προσφερειν δε αυτωι και πεντηκοντα χωρας ολοκληρους και κεχαλκολογηκοτων εν τη φρατρια προικα ως μη μονον κεκοσμησθαι την φρατριαν ημειν πολυτελεια και καλλει της κατασκευης και σεμνοτητι ιροπρεπει αλλα και τω πληθει των νεμοντων ευξησθαι την φρατριαν μουνατιου ιλαριανου του φιλοπατριδος τετειμημενου επικυρουντος το ψηφισμα κανεινιου ηρακλειδου του φροντιστου της φρατριας. μουνατιος ιλαριανος αρτεμεισιων φρητορσι τας τειμας ας εψηφισασθε μοι και τας δωρεας εις αμοιβην της ευνοιας και της προθυμιας της εμης ηδεως ελαβον ου δια το μεγεθος ων επεδειξασθε φιλοτειμουμενοι προς εμε και τον υιον τον εμον ηρωα τον υμετερον αλλα και δι αυτην την προαιρεσιν των διδοντων οτι χρηστους υμας και δικαιους επεγνων εκ των αμοιβων. τας μεν ουν τεσσερακοντα χωρας ας προετεινατε μοι παραιτουμαι πεντεκαιδεκα χωραις εκ τουτων αρκουμενος και των εικονων των τεσσαρων και των ανδριαντων των τεσσαρων εμοι μεν ικανη μια γραφη και χαλκους ανδριας εις ισαι δε τειμαι και τωι μεθεστηκοτι τας γαρ πολλας εικονας και τους πολλους ανδριαντας εν ταις υμετεραις ψυχαις εχομεν καθιδρυμενους χρη δε υμας ανδρες αγαθοι και φρατορες εμοι μη ταυτα μονον εν οφθαλμοις εχειν την φρατριαν και τον εις ταυτην κοσμον και την πολυτελειαν αλλα και ετερα υμας ελπιζειν παρ εμου το γαρ της ευνοιας της εμης αει και μαλλον εγειρει την προθυμιαν την εμην εις την προς υμας τειμην και χαριν.